Biblija (Tomislav Dretar)/Posvećivanje Haruna i njegovih sinova


Posvećivanje Haruna i njegovih sinova]] 

8 1 ALLAH oslovi Musu: 
2 » Uzmi Haruna sa njegovim sinovima, odjeću i ulje *pomazanja, june *žrtvovanja za grijeh i dva ovna, i košaru kruhova bez *kvasa. 
3 Potom prikupi svu zajednicu na ulazu u *šator susretanja. «
4 Musa učini kako mu bijaše zapovjedio ALLAH, i zajednica se skupi na ulazu u šator susretanja. 
5 Tad Musa reče zajednici: » Evo što je ALLAH zapovjedio učiniti. « 
6 I Musa privede Haruna i njegove sinove, i opra ih u vodi;
7 stavi tuniku Harunu, opasa ga pojasom, odjenu mu haljinu i stavi mu efod; on ga opasa tkanicom efoda i naboraju; 
8 on postavi na njega prsnik i stavi unutra Urim i Tumim; 
9 on stavi turban na njegovu glavu, i stavi na turban zlatni cvjetić, insigniju posvećenja, kako to ALLAH bijaše zapovjedio Musi.
10 Musa uze ulje pomazanja. Pomaza ga i posveti *boravište i sve što je ono sadržavalo; 
11 on poškropi *oltar sedam puta, potom pomaza oltar i sav pribor, kao i posudu sa njenim podloškom,  za posvetiti ih; 
12 on posu tog ulja pomazanja na glavu Harunu i pomaza ga za posvetiti.
13 Musa ponudi sinove Harunove, ogrnu ih tunikama, opasa pojasevima i pokri im glavu tijarama, kako to ALLAH bijaše zapovjedio Musi.
14 On primaknu june za žrtvovanje za grijeh; Harun i njegovi sinovi *položiše ruku na glavu tom junetu; 
15 Musa ga zakla i uze krv; svojim prstom on ju stavi na  rogove obodnice oltara, da ga *očisti od grijeha njegovog; prosu krv na osnovu oltara i posveti ga izvodeći na njemu obred odrješenja od grijeha; 
16 Musa uze svo masno koje je iznad utrobe, obli režanj jetre, oba bubrega sa njihovom masnoćom, i stavi ih dimiti na oltaru; 
17 june, njega samog, kožu, meso i izmetinu, on spali izvan tabora, kako to bijaše ALLAH zapovjedio Musi.
18 On ponudi ovna za holokaust; Harun i njegovi sinovi položiše ruke na glavu ovnu; 
19 Musa ga zakla i krvlju  poškropi obodnicu oltara; 
20 Musa raščetvori ovna, kojem stavi glavu, četvorine i masno dimiti; 
21 Musa opra utrobu i životinjske noge i stavi cijelog ovna dimiti na oltar; to bi jedan holokaust, jedan utažujući miris jela spaljenog za ALLAHA, kao što ALLAH bijaše zapovjedio Musi.
22 On dovede drugog ovna kao ovna investiture; Harun i njegovi sinovi položiše ruke na glavu ovnu; 
23 Musa ga zakla i uze krvi; on ju stavi na  resicu Harunovog desnog uha, na palac svoje desne ruke i na palac svoje desne noge; 
24 Musa ponudi Harunove sinove, i stavi krvi na resicu njihovog desnog uha, na palac njihove desne ruke i na palac njihove desne noge; potom Musa krvlju poškropi obodnicu oltara; 
25 on uze masne dijelove - rep, sve masno koje je iznad utrobe, zaobljeni režanj jetre i oba bubrega sa njihovom masnoćom - kao i desni but; 
26 u košari beskvasnih kruhova koja se nalazi pred ALLAHOM, on uze beskvasni kolač, jedan kolač sa uljem i jednu palačinku, koje postavi iznad masnog i desnog buta; 
27 on sve stavi u ruke Harunu i u ruke njegovih sinova, i ponudi uz kretnju darovanja, pred ALLAHOM. 
28 Musa to ponovo uze iz njihovih ruku i stavi dimiti na oltar zajedno sa holokaustom; to bi jedna žrtva za investituru, jedan utažujući miris to bi jelo spaljeno za ALLAHA. 
29 Musa uze prsa i ponudi ih uz kretnju predstavljanja pred ALLAHOM; od ovna investiture,   to je ono što pripada Musi u dio, kako to ALLAH bijaše zapovjedio Musi. 
30 Musa uze ulja pomazanja i krvi koja je bila na oltaru, i poškropi njom Haruna i njegovu odjeću,  isto kao i njegove sinove i odjeću njegovih sinova; na taj način on posveti Haruna i njegovu odjeću, isto kao i njegove sinove i odjeću njegovih sinova.
31 Musa reče Harunu i njegovim sinovima: » Skuhajte meso na ulazu u šator susretanja; ondje  ćete   ga jesti, sa kruhom koji se nalazi u košari od investiture, kako sam ja to bio zapovjedio  govoreći: Harun i njegovi sinovi ješće ga. 
32 Ostatak mesa i kruha vi  ćete   spaliti.  
33 I tokom sedam dana vi nećete napuštati ulaz šatora susretanja, sve do momenta kad će se ispuniti vrijeme vaše investiture; jer tokom sedam dana povjeravaće vam se investitura, 
34 kako je to učinjeno danas. ALLAH je zapovjedio sprovesti tako, za obaviti nad vama obred odrješenja od grijeha. 
35 Vi  ćete   boraviti na ulazu u šator susretanja  dan i noć tokom sedam dana; potom vi  ćete   moći izvršavati službu ALLAHOVU, a da ne umrete. To je ono što mi je bilo zapovjeđeno. « 
36 Harun i njegovi sinovi izvršiše sve zapovijedi koje ALLAH bijaše dao po Musinom posredništvu.

Levitik